open-index/open-wikipedia-markdown huggingface dataset:
Κόλπος του Παλκ

thumb|Βαθυμετρία του κόλπου του Παλκ
Ο **Κόλπος του Παλκ** είναι ένας κόλπος του Ινδικού ωκεανού με βάθος έως 13 μ. Βρίσκεται μεταξύ της νοτιοανατολικής ακτής της Ινδίας και της Σρι Λάνκα. Το πλάτος του κόλπου του Παλκ κυμαίνεται από 57 έως 107 χιλιόμετρα και το μήκος του είναι περίπου 150 χλμ. Ο κόλπος του Παλκ θεωρείται ένας από τους σημαντικότερους τόπους απόθεσης ιζημάτων μαζί με τον κόλπο του Μανάρ. Τα ιζήματα αυτά απορρίπτονται από τα ποτάμια και μεταφέρονται από τα ρεύματα στον κόλπο του Παλκ. Λίγοι επιστήμονες προσπάθησαν να κατανοήσουν τα χαρακτηριστικά των κυμάτων στον κόλπο του Παλκ. 

Στις νότιες περιοχές κοντά στο Dhanushkodi, κυριαρχούν οι ανεμοδαρμένες θάλασσες. Η βορειοανατολική περιοχή του κόλπου του Παλκ εκτίθεται στον κόλπο της Βεγγάλης μέσω του ρηχού πορθμού του Παλκ και ως εκ τούτου τα κύματα μπορούν να εισέλθουν στον κόλπο του Παλκ μέσω αυτού του ανοίγματος. Στα νότια του κόλπου του Παλκ, η Γέφυρα του Αδάμ χωρίζει τον κόλπο του Παλκ από τον κόλπο του Μανάρ. Παρά το γεγονός ότι είναι ένα πολύ ρηχό κανάλι, τα κύματα μεταδίδονται σε μικρό βαθμό μέσω του περάσματος της γέφυρας του Αδάμ. Είναι ενδιαφέρον να παρατηρήσουμε ότι, παρότι υπάρχει η γέφυρα του Αδάμ ως εμπόδιο, είναι εμφανές το πέρασμα του ανέμου και του ωκεανού (σε πολύ μικρή έκταση) από τον κόλπο του Μανάρ στον κόλπο του Παλκ. Εν τω μεταξύ, ακόμη και με ένα ευρύτερο άνοιγμα κατά μήκος των βορειοανατολικών συνόρων του κόλπου, με θέα στον κόλπο της Βεγγάλης, οι ροές του ανέμου και του ρεύματος του ωκεανού είναι λιγότερο σημαντικές στον κόλπο του Παλκ.

## Ραμαγιάνα και Κόλπος του Παλκ
Ο κόλπος του Παλκ συνδέεται με ένα αρχαίο σανσκριτικό έπος (Ραμαγιάνα) που είναι δημοφιλές στην Ινδική υποήπειρο, το οποίο ακολουθεί την προσπάθεια του πρίγκιπα Ράμα να σώσει την αγαπημένη του σύζυγο Σίτα από τα νύχια της Ραβάνα με τη βοήθεια ενός στρατού πιθήκων. Παραδοσιακά αποδίδεται στον Βάλμικι και χρονολογείται περίπου το 500 π.Χ. έως το 100 π.Χ. Το έπος περιγράφει πώς ο Πρίγκιπας Ράμα και οι οπαδοί του κατάφεραν να διασχίσουν τον κόλπο του Παλκ για να φτάσουν στη Λάνκα (Σρι Λάνκα), για να σώσουν τη Σίτα.

## Παραπομπές


Παλκ
Παλκ
Φρέντερικ Ρόμπερτς

Ο **Φρέντερικ Τσαρλς Ρόμπερτς** (αγγλικά: *Frederick Charles Roberts*, 2 Ιανουαρίου 1905 – 3 Οκτωβρίου 1988) ήταν Βορειοϊρλανδός ποδοσφαιριστής που αγωνιζόταν ως κεντρικός επιθετικός την εποχή του Μεσοπολέμου.

## Βιογραφία

Ο Ρόμπερτς σε νεαρή ηλικία ήταν καλός δρομέας ταχύτητας και άλτης του ύψους, τα τέλεια προσόντα ενός ποδοσφαιριστή για την περιοχή του πέναλτι. Ήταν ψηλός και αδύνατος και με αυτά τα προσόντα στράφηκε στο ποδόσφαιρο. Έγινε γνωστός με την καριέρα του στη Γκλεντόραν. Μεταγράφηκε πριν από την έναρξη της σεζόν 1928–29 και στο ντεμπούτο του στις 28 Αυγούστου 1928 έχασε ένα πέναλτι, αλλά και σκόραρε το μοναδικό γκολ του παιχνιδιού. Απέτυχε να βρει τα δίχτυα στον επόμενο αγώνα του, αλλά στη συνέχεια σημείωσε το πρώτο από τα 44 χατ-τρικ για την ομάδα στο επόμενο παιχνίδι με αντίπαλο τη Μπανγκόρ. Την πρώτη σεζόν σημείωσε 66 γκολ σε 44 παιχνίδια. 

Κατά τη διάρκεια της σεζόν 1930–31 σκόραρε 96 γκολ σε μόνο 48 επίσημους αγώνες (47 με τη Γκλεντόραν και έναν με την εθνική ομάδα), επίδοση που σύμφωνα με την RSSSF είναι ακατάρριπτο ρεκόρ κόσμου για ένα ποδοσφαιριστή σε ένα σύλλογο. 55 από αυτά σημειώθηκαν στο πρωτάθλημα (επίδοση που ήταν εκείνη τη χρονιά η καλύτερη στον κόσμο), ενώ τα άλλα 41 ήρθαν στις τέσσερις εσωτερικές διοργανώσεις Κυπέλλων με συνολικά 15 χατ-τρικ, επίδοση που είναι επίσης ακατάρριπτο ρεκόρ κόσμου. Εκείνη τη χρονιά κατέκτησε και τον τίτλο του πρωταθλήματος. Τις επόμενες δύο χρονιές κατέκτησε το Κύπελλο σκοράροντας και στους δύο τελικούς. Συνέχισε την επιθετική του ευστοχία και σημείωσε συνολικά 332 τέρματα για τη Γκλεντόραν σε 224 αγώνες. Επιλέχθηκε να παίξει για τη Βόρεια Ιρλανδία μία φορά, σε λευκή ισοπαλία με αντίπαλο τη Σκωτία στις 21 Φεβρουαρίου 1931, ενώ είχε μία ακόμη συμμετοχή με την ομάδα νέων το 1928. 

Το 1933 σε ηλικία 28 ετών απομακρύνθηκε από την ομάδα της Γκλεντόραν προς έκπληξη των οπαδών της. Αγωνίστηκε για ένα ακόμα χρόνο με τη Ντιστίλερι ΦΚ και μετά από διάλειμμα δύο ετών επανήλθε στα 31 του για να αγωνιστεί για ένα ακόμα χρόνο. Συνολικά κατά τη διάρκεια της καριέρας του σημείωσε τουλάχιστον 613 τέρματα σε 473 επίσημους αγώνες. 77 φορές σημείωσε χατ τρικ, στους 10 πρώτους όλων των εποχών. Το 2010 ιδρύθηκε κλαμπ υποστηρικτών του από φιλάθλους της Γκλεντόραν, ο μόνος παίκτης του συλλόγου για τον οποίο έχει συμβεί κάτι τέτοιο.

## Στατιστικά στοιχεία επίσημων αγώνων
 

Πηγή : Prolific Scorers Data - Frederick Roberts - Additional Data (2025)

## Τίτλοι και διακρίσεις

**Γκλεντόραν** 
* Ιρλανδικό Πρωτάθλημα : 1930–31
* Ιρλανδικό Κύπελλο (2) : 1931–32, 1932–33
* Κύπελλο πόλης : 1931–32
* *County Antrim Shield* : 1930–31
**Ντιστίλερι**
* Κύπελλο πόλης : 1933–34

## Δείτε επίσης

* Κατάλογος ποδοσφαιριστών ανδρών με 500 ή περισσότερα γκολ
* Κατάλογος ποδοσφαιριστών που σημείωσαν ρεκόρ με χατ-τρικ

## Παραπομπές


## Εξωτερικοί σύνδεσμοι

 

Κατηγορία:Βορειοϊρλανδοί ποδοσφαιριστές
Κατηγορία:Ποδοσφαιριστές Γκλεντόραν ΦΚ
Κατηγορία:Ποδοσφαιριστές Γκλέναβον ΦΚ
Κατηγορία:Ποδοσφαιριστές Εθνικής Βορείου Ιρλανδίας
Κατηγορία:Επιθετικοί ποδοσφαιριστές
Αλμπίνα Γκρτσιτς

Η **Αλμπίνα Γκρτσιτς** (Albina Grčić, γεν. 6 Φεβρουαρίου 1999), γνωστή και με το καλλιτεχνικό της όνομα ως **Albina**, είναι Κροάτισσα τραγουδίστρια. Ξεκίνησε την καριέρα της μετά από την συμμετοχή της στην τρίτη σεζόν του Κροατικού voice (*The Voice Hrvatska*), στο οποίο τερμάτισε τρίτη. 

Έχοντας νικήσει το Dora 2021, που είναι η Κροατική μέθοδος επιλογής εκπροσώπου για τον διαγωνισμό τραγουδιού της Eurovision, εκπροσώπησε την Κροατία στον διαγωνισμό του 2021, στο Ρότερνταμ με το τραγούδι "Tick-Tock", το οποίο όμως δεν πέτυχε την πρόκριση στον τελικό (ήταν 11η στον πρώτο ημιτελικό).

## Δισκογραφία
### Σίνγκλς

## Βραβεία και υποψηφιότητες

## Παραπομπές


Κατηγορία:Κροάτες τραγουδιστές
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2021
Γκυγιέμ Γκυφρέδο

Ο **Γκυγιέμ Γκυφρέδο**, ισπαν.: Guillem Guifredo, αγγλ.: William Wifred (μέσα 11ου αι.) από τον Οίκο της Βαρκελώνης-Σερδάνια ήταν επίσκοπος του Ουρζέλ (1041-1075) στη βόρεια Ισπανία.

## Βιογραφία
Ήταν γιος του Βιφρέδου Β΄ κόμη της Σερδάνια. Αρκετοί αδελφοί του σταδιοδρόμησαν στην Εκκλησία: ο Βίφρεδ έγινε αρχιεπίσκοπος του Ναρμπόν, ο Μπερένγκαρ (απεβ. 1053) επίσκοπος της Έλνα και ο Μπερένγκαρ (απεβ. 1093) επίσκοπος της Ζιρόνα.

Πολύ λίγα είναι γνωστά για την περίοδο που ήταν επίσκοπος, αλλά είναι γνωστό ότι παρακολούθησε το Συμβούλιο του Ναρμπόν το 1043.

## Παραπομπές


Κατηγορία:Καθολικοί επίσκοποι
Γουλιέλμος Α΄ της Σερδάνια

Ο **Γουλιέλμος Α΄ Ραϋμόνδος,** , Οσιτανικά: Guilhem Ramon (1068 - 1095) ήταν κόμης της Σερδάνια και Μπέργα από το έτος της γέννησής του έως εκείνο του τέλους του. Έδωσε τη Μπέργα ένα έτος νωρίτερα στον γιο του Γουλιέλμο Β΄ Ιορδάνη.

## Βιογραφία
Ήταν γιος του Ραϋμόνδου κόμη της Σερδάνια, ο οποίος απεβίωσε λίγο μετά τη γέννησή του. Νυμφεύτηκε τη Σάντσα, κόρη του Ραϋμόνδου-Βερεγγάριου Α΄ κόμη της Βαρκελώνης, ενώ ήταν και οι δύο πολύ νέοι. Ο Γουλιέλμος Α΄ έγινε δάσκαλος του ανιψιού του, τού μελλοντικού Ραϋμόνδου-Βερεγγάριου Γ΄. Έδειξε ενδιαφέρον για τον επανακατοίκιση τμημάτων της κομητείας του και δημοσίευσε τον καταστατικό χάρτη στους κατοίκους της Βιγιαφράνκα.

Το 1094 παραχώρησε τη Μπέργα στους γιους του και όταν πέθανε τον επόμενο χρόνο, ο πρεσβύτερος Γουλιέλμος κληρονόμησε τη Σερδάνια.

## Οικογένεια
Είχε τέκνα:
* Γουλιέλμος Β΄ Ιορδάνης απεβ. 1109, κόμης της Σερδάνια.
* Βερνάρδος Β΄ Γουλιέλμος απεβ. 1118, κόμης της Μπέργα.

## Εξωτερικοί σύνδεσμοι
* Εικόνα μινιατούρας, από το *Liber feudorum Ceritaniae*, που απεικονίζει μία σύμβαση μεταξύ του Φολκ επισκόπου Urgell και του Γουλιέλμου, σχετικά με το κάστρο της Καρδόνα, της οποίας ο Φολκ ήταν κύριος. Δείτε επίσης ολόκληρη τη σελίδα. 

## Αναφορές


Κατηγορία:Καταλανοί ευγενείς
Βερνάρδος της Σερδάνια

Ο **Βερνάρδος Γουλιέλμος,** , οσιτανικά: *Bernat Guilhe*, (απεβ. 1118) από τον Οίκο της Βαρκελώνης-Σερδάνια ήταν κόμης της Μπέργα (από το 1094, ως Βερνάρδος Β΄) και κόμης της Σερδάνια (από το 1109).

## Βιογραφία
Ήταν γιος του Γουλιέλμου Α΄ κόμη της Σερδάνια και της Σάντσας, κόρη του Ραϋμόνδου-Βερεγγάριου Α΄ κόμη της Βαρκελώνης.

Κληρονόμησε τη Μπέργα από τον πατέρα του το 1094. Μετά το τέλος του αδελφού του Γουλιέλμου Β΄ Ιορδάνη το 1109, κληρονόμησε και τη Σερδάνια. Το 1111, μετά το τέλος του Βερνάρδου Γ΄ της Μπεσαλού, αντιτέθηκε στην ενσωμάτωση της Μπεσαλού στην κομητεία της Βαρκελώνης, καθώς η Μπεσαλού ήταν φεουδαλικά υποτελής στη Σερδάνια, όπως ήταν και το Φενουγιέ και Βαγιεσπίρ. Τελικά συμφώνησε να παραιτηθεί από αυτές τις κομητείες υπέρ του εξαδέλφου του και φίλου του Ραϋμόνδου-Βερεγγάριου Γ΄ κόμη της Βαρκελώνης. Όταν ο ίδιος απεβίωσε επτά χρόνια αργότερα χωρίς κληρονόμους, και η Σερδάνια πέρασε στη Βαρκελώνη.

## Αναφορές


Κατηγορία:Οίκος της Βαρκελώνης
Βραγιά Ροδόπης

Η **Βραγιά** είναι πεδινό χωριό της Θράκης στην Περιφερειακή Ενότητα Ροδόπης σε υψόμετρο 35 μέτρα.

## Γεωγραφία - Ιστορία
Η Βραγιά βρίσκεται στον κάμπο της Κομοτηνής (Ροδόπης), με εύφορες και αρδεύσιμες εκτάσεις γύρω της, ανάμεσα στον Άρατο (Ν.) και τον Πάσσο. Απέχει 15 χλμ. Α.-ΝΑ. από την Κομοτηνή και 7,5 χλμ. ΝΔ. από τη Αρριανά (έδρα του δήμου) ενώ νότια του χωριού περνάει η ΕΟ Κομοτηνής - Αλεξανδρούπολης.

Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Αρίσβης. Σύμφωνα με το Πρόγραμμα «Καλλικράτης» αποτελεί την τοπική κοινότητα Βραγιάς που υπάγεται στη δημοτική κοινότητα Φιλλύρας του Δήμου Αρριανών και σύμφωνα με την απογραφή του 2021 έχει πληθυσμό 418 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Γουλιέλμος Β΄ Ιορδάνης

Ο **Γουλιέλμος Β΄ Ιορδάνης**, , οσιτανικά: Guilhem Jordan, (απεβ. 1109) από τον Οίκο της Βαρκελώνης-Σερδάνια ήταν κόμης της Μπέργα από το 1094, κόμης της Σερδάνιααπό το 1095 και επίτροπος της κομητείας της Τρίπολης από το 1105.

## Βιογραφία
Ήταν γιος του Γουλιέλμου Α΄ κόμη της Σερδάνια και της Σάντσα, κόρης του Ραϋμόνδου-Βερεγγάριου Α΄ κόμη της Βαρκελώνης. 

Ο Γουλιέλμος Β΄ συνόδευσε τον στρατό του Ραϋμόνδου Δ΄ κόμη της Τουλούζης, ενός από τους ηγέτες της Α΄ Σταυροφορίας, στους Αγίους Τόπους. Ο Ραϋμόνδος Δ΄ απεβίωσε στην Παλαιστίνη το 1105, αφήνοντας τον νεαρό γιο του Αλφόνσο-Ιορδάνη ως κύριο του Μονς Περεγκρίνους και της Τορτόσα (της Συρίας) και τιτουλάριο κόμη της Τρίπολης (η οποία δεν είχε ακόμη καταληφθεί από τους σταυροφόρους). Δεδομένου ότι ο Aλφόνσος-Ιορδάνης ήταν ακόμη παιδί, οι στρατιώτες του Ραϋμόνδου Δ΄ επέλεξαν τον Γουλιέλμο Ιορδάνη ως αντιβασιλέα.

Εν τω μεταξύ στην Τουλούζη, ο μεγαλύτερος γιος του Ραϋμόνδου Δ΄, ο Βερτράνδος κυβερνούσε κατά την απουσία εκείνου. Μετά το τέλος του Ραϋμόνδου Δ΄, οι βαρόνοι της Τουλούζης επέλεξαν τον Αλφόνσο-Ιορδάνη να αντικαταστήσει τον Βερτράνδο, ο οποίος, έχοντας τώρα ανατραπεί, ταξίδεψε στην Ανατολή, φτάνοντας στο Μον Περεγκίνους το 1108 για να το διεκδικήσει για τον εαυτό του. Εκεί, φιλονίκησε με τον Γουλιέλμο για την κληρονομιά του Ραϋμόνδου Δ΄ και για την επιτροπεία της Τρίπολης, που δεν είχε κατακτηθεί ακόμη. Τότε ο Γουλιέλμος συμμάχησε με τον Ταγκρέδο πρίγκιπα της Γαλιλαίας, τότε επίτροπο του πριγκιπάτου της Αντιόχειας, ενώ ο Βερτράνδος ζήτησε από τον Βαλδουίνο Α΄ της Ιερουσαλήμ να παρέμβει. Ο Βαλδουίνος Α΄, ο Βαλδουίνος του Μπουρκ και ο Ζοσλέν του Κουρτεναί συμμάχησαν με τον Βερτράνδο· έτσι ο Γουλιέλμος με τον Tανκρέδο αναγκάστηκαν να συμβιβαστούν. Ο Τανκρέδος αναγκάστηκε να παραιτηθεί από την αξίωσή του στην κομητεία της Έδεσσας, αλλά του επιτράπηκε να διατηρήσει την Αντιόχεια. Ο Γουλιέλμος και ο Βερτράνδος χώρισαν την Τρίπολη μεταξύ τους, αναγνωρίζοντας τον Tανκρέδο και τον Bαλδούινο Α΄ ως τους αντίστοιχους επικυριάρχους τους.

Με την επίλυση της διαφοράς, τα στρατεύματα των σταυροφόρων βάδισαν στην Τρίπολη και την πολιόρκησαν, με τη βοήθεια του Γενουατικού στόλου. Στις 12 Ιουλίου 1109 κατέλαβαν την πόλη. Όμως λίγο καιρό αργότερα ο Γουλιέλμος απεβίωσε από ένα τραύμα βέλους, που είχε υποστεί κατά τη διάρκεια της πολιορκίας· έτσι η κομητεία έμεινε όλη στον Βερτράνδο.

## Βιβλιογραφικές αναφορές

Κατηγορία:Κόμητες
Κατηγορία:Οίκος της Βαρκελώνης
Έξοδος του 1940 στη Γαλλία

μικρογραφία|320x320εσ|Γάλλοι πρόσφυγες, 19 Ιουνίου 1940
**Η έξοδος του 1940 στη Γαλλία** ήταν μαζική μετακίνηση πληθυσμών τον Μάιο και τον Ιούνιο του 1940, όταν ο γερμανικός στρατός εισέβαλε στο Βέλγιο, στην Ολλανδία και στο μεγαλύτερο μέρος της Γαλλίας κατά τη διάρκεια της μάχης της Γαλλίας. Αυτή η έξοδος ήταν μια από τις σημαντικότερες μετακινήσεις πληθυσμών του 20ου αιώνα στην Ευρώπη. 

## Η φυγή
μικρογραφία|Βέλγοι απομακρύνονται από τα κατεστραμμένα σπίτια τους
Μεταξύ οκτώ και δέκα εκατομμυρίων αμάχων, μαζί με στρατιωτικούς που υποχωρούαν (συνολικά, σχεδόν το ένα τέταρτο του πληθυσμού), έσπευσαν σε μαζική φυγή λόγω του φόβου του γερμανικού στρατού.

Η πορεία ήταν από τον Βορρά προς τον Νότο. Άρχισε με την εκκένωση αμάχων από το Μπενελούξ, αλλά και από τα βόρεια και ανατολικά της Γαλλίας, το φθινόπωρο του 1939. Πρώτα πήγαν στο Παρίσι και στη συνέχεια κατευθύνθηκαν στα νοτιοδυτικά.

Ήταν οικογένειες από το Βέλγιο, την Ολλανδία και το Λουξεμβούργο (δύο εκατομμύρια άτομα) καθώς και από τη Γαλλία (επίσης περίπου δύο εκατομμύρια). Τον Ιούνιο, όταν ο γερμανικός στρατός πλησίασε το Παρίσι, η πλειονότητα των κατοίκων της πρωτεύουσας διέφυγαν (2 εκατομμύρια άνθρωποι, περίπου τα 2/3 του πληθυσμού). Καθώς οι επιβατικές αμαξοστοιχίες δεν επαρκούσαν, για τη μετακίνηση χρησιμοποιήθηκε κάθε μέσο, ακόμη και ζώα.

Συνολικά, η έξοδος κινητοποίησε περίπου δέκα εκατομμύρια ανθρώπους. Η γαλλική κυβέρνηση είχε εγκαταλείψει το Παρίσι στις 11 Ιουνίου 1940 και έφτασε στο Μπορντώ τρεις ημέρες αργότερα.

Πολλοί πολίτες (πάνω από 100.000 συνολικά) σκοτώθηκαν στο δρόμο από συχνές επιθέσεις των βομβαρδιστικών Στούκας της Λούφτβαφε και για πολλούς μήνες οι εφημερίδες ήταν γεμάτες με αγγελίες ανθρώπων που αναζητούσαν τους συγγενείς τους. Σύμφωνα με τον Ερυθρό Σταυρό, υπήρχαν περίπου 90.000 αγνοούμενα παιδιά. 

## Γκαλερί

Αρχείο:British troops and Belgian refugees on the Brussels-Louvain road, 12 May 1940. F4422.jpg|Βρετανοί στρατιώτες και Βέλγοι πολίτες στο δρόμο Λουβέν-Βρυξέλλες, 12 Μαΐου 1940 
Αρχείο:Bundesarchiv Bild 101I-494-3383-06A, Frankreich nach Invasion, Zivilbevölkerung.jpg|Γάλλοι πολίτες κατά την Έξοδο του 1940
Αρχείο:Bundesarchiv Bild 101I-738-0276-14A, Frankreich, Zivilisten in Ortschaft.jpg|Κάτοικοι του Παρισιού ετοιμάζονται για αναχώρηση
Αρχείο:Exode Belge Béziers.jpg|Αναμνηστική πλάκα για την υποδοχή των προσφύγων στην κοινότητα Μπεζιέ


## Παραπομπές


Κατηγορία:Ιστορία της Γαλλίας κατά τον Β΄ Παγκόσμιο Πόλεμο
Πανελλήνιο πρωτάθλημα κλειστού στίβου γυναικών 2021

Το **Πανελλήνιο πρωτάθλημα κλειστού στίβου γυναικών 2021** ήταν η 35η διοργάνωση του Πανελληνίου πρωταθλήματος κλειστού στίβου γυναικών, που διεξήχθη υπό την εποπτεία του ΣΕΓΑΣ. Η διοργάνωση πραγματοποιήθηκε στο Στάδιο Ειρήνης και Φιλίας μεταξύ 12 και 13 Φεβρουαρίου του 2021.

## Αποτελέσματα
2019 | 2020 | 2021 | 2022 | 2023


Αρχείο:60m Rafaéla Spanoudaki 2017.jpg|Η πρωταθλήτρια στα 60 μέτρα, Ραφαέλα Σπανουδάκη-Χατζηρήγα.
Αρχείο:Elisavet Pesiridou.jpg|Η πρωταθλήτρια στα 60 μέτρα εμπόδια, Ελισάβετ Πεσιρίδου.
Αρχείο:Voula Papachristou.jpg|Η πρωταθλήτρια στo άλμα εις μήκος, Παρασκευή Παπαχρήστου.


## Παραπομπές


Κλειστου στιβου γυναικων
Κατηγορία:Στίβος το 2021
Κατηγορία:Διοργανώσεις στίβου στον Πειραιά
Άρνολντ Ρόθσταϊν

Ο **Άρνολντ Ρόθσταϊν** (1882-1928) ήταν Αμερικανός επιχειρηματίας, τζογαδόρος, πολιτικός, γκάνγκστερ και ταραχοποιός στην Νέα Υόρκη κατά την διάρκεια της εποχής της ποτοαπαγόρευσης.Αν και ο ίδιος ήταν περισσότερο ένας διεφθαρμένος επιχειρηματίας παρά ένας γκάνγκστερ, ο Ρόθσταϊν υπήρξε μέντορας πολλών γνωστών μαφιόζων, όπως των Λάκι Λουτσιάνο, Μέγερ Λάνσκι και Φρανκ Κοστέλο, αλλά και ένας επιφανής λαθρέμπορος αλκοόλ (ίσως ο ισχυρότερος τα πρώτα χρόνια της ποτοαπαγόρευσης). Ήταν επίσης ένας επιτυχημένος τζογαδόρος, που συχνά αναφέρεται σε λίστες με τους πιο επιτυχημένους του 20ου αιώνα.

Επίσης θεωρείται υπεύθυνος για το σκάνδαλο Μπλακ Σοξ το "στήσιμο" 
δηλαδή της Παγκόσμιας Σειράς του μπέιζμπολ το 1919.

## Δολοφονία

Στις 4 Νοεμβρίου 1928, ο Ρόθσταϊν πυροβολήθηκε και τραυματίστηκε θανάσιμα κατά τη διάρκεια μιας επαγγελματικής συνάντησης με μέλη της Αμερικανικής Μαφίας και τζογαδόρους. Πέθανε δύο ημέρες αργότερα σε πολυκλινική στο Μανχάταν.

Σύμφωνα με πληροφορίες, η δολοφονία συνδέονταν με χρέη από ένα τριήμερο παιχνίδι πόκερ τον Οκτώβριο, για το οποίο ο Ρόθσταϊν όφειλε 320.000 δολλάρια.
Ένας από τους παίκτες συνελήφθη αργότερα για ανθρωποκτονία, αλλά αφέθηκε ελεύθερος, λόγω έλλειψης στοιχείων.

## Παραπομπές


Κατηγορία:Αμερικανοί επιχειρηματίες
Κατηγορία:Τυχερά παιχνίδια
Κατηγορία:Αμερικανοί πολιτικοί
Κατηγορία:Πολιτικοί των ΗΠΑ
Κατηγορία:Αμερικανοί Γκάνγκστερ 
Κατηγορία:Μαφία
Κατηγορία:Λαθρέμποροι αλκοόλ
Κατηγορία:Αμερικάνοι μαφιόζοι εβραϊκής καταγωγής
Κατηγορία:Μέλη της πολιτικής οργάνωσης Τάμανι Χολ
Πανελλήνιο πρωτάθλημα κλειστού στίβου ανδρών 2021

Το **Πανελλήνιο πρωτάθλημα κλειστού στίβου ανδρών 2021** ήταν η 35η διοργάνωση του Πανελληνίου πρωταθλήματος κλειστού στίβου ανδρών, που διεξήχθη υπό την εποπτεία του ΣΕΓΑΣ. Η διοργάνωση πραγματοποιήθηκε στο Στάδιο Ειρήνης και Φιλίας μεταξύ 12 και 13 Φεβρουαρίου του 2021.

## Αποτελέσματα

 
Αρχείο:Aléxandros Papamihaíl 1.JPG|Ο πρωταθλητής στα 5000 μέτρα βάδην, Αλέξανδρος Παπαμιχαήλ.
Αρχείο:Konstadinos Douvalidis.jpg|Ο πρωταθλητής στα 60 μέτρα εμπόδια, Κωνσταντίνος Δουβαλίδης.
Αρχείο:09958 Δημήτρης Τσιάμης.JPG|Ο πρωταθλητής στο άλμα εις τριπλούν, Δημήτρης Τσιάμης.


## Παραπομπές


Κλειστου στιβου ανδρων
Κατηγορία:Στίβος το 2021
Κατηγορία:Διοργανώσεις στίβου στον Πειραιά
Νίκι Χέιλι

Η **Νιμαράτα Νίκι Χέιλι** (αγγλ. *Nimarata Nikki Haley*, 20 Ιανουαρίου 1972), είναι Αμερικανίδα πολιτικός, διπλωμάτης και επιχειρηματίας, που υπηρέτησε ως 29η Πρέσβειρα των Ηνωμένων Πολιτειών στον ΟΗΕ από το 2017 έως το 2018. Είναι μέλος του Ρεπουμπλικανικού Κόμματος. 

Έχει υπηρετήσει επίσης, ως 116η Κυβερνήτης της Νότιας Καρολίνας από το 2011 έως το 2017, καθώς και ως Μέλος της Βουλής των Αντιπροσώπων της Νότιας Καρολίνας από την 87η περιφέρεια από 2005 έως το 2011. 

Tον Φεβρουάριο του 2023 ανακοίνωσε την υποψηφιότητά της για Πρόεδρος των ΗΠΑ στις Προεδρικές εκλογές του 2024.  

## Παραπομπές


__ΕΥΡΕΤΗΡΙΟ__

Κατηγορία:Πρέσβεις των Ηνωμένων Πολιτειών
Κατηγορία:Οργανισμός Ηνωμένων Εθνών
Κατηγορία:Κυβερνήτες της Νότιας Καρολίνας
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Πρέσβεις των Ηνωμένων Πολιτειών στον ΟΗΕ
Κατηγορία:Αμερικανοί πολιτικοί
Κατηγορία:Αμερικανοί επιχειρηματίες
Κατηγορία:Αμερικανοί διπλωμάτες
Οικογένεια Κοφινά

Η οικογένεια **Κοφινάς** - **Κοφινάκος** είναι κλάδος της οικογένειας Καλλέργη που συναντάται σήμερα στο Πήλιο αλλά και στη Σκιάθο προερχόμενο από το χωριό Προμύρι του Πηλίου το 1860. Υπάρχουν όμως και άλλοι κλάδοι που προήλθαν από την οικογένεια Καλλέργη σε διάφορα μέρη της Ελλάδος όπως:

*Σκουτάρι: Κοψαχειλάκος-Καλλέργης,
*Καλύβια: Μπακογιάννης-Καλλέργης, Ζαβαλάκος-Καλλέργης
*Προσήλιο: Κοντολέφας-Καλλέργης,
*Σκάλα Λακεδαίμονος: Αραπαντώνης-Καλλέργης
*Ασωπό Επιδαύρου Λιμηράς: Σταθάκης-Καλλέργης,
*Βάτικα: Σταθάκης-Καλλέργης κ.α.

## Παραπομπές


Κατηγορία:Ελληνικές οικογένειες
Jessie J

Η **Jessica Ellen Cornish** (27 Μαρτίου 1988), περισσότερο γνωστή με το καλλιτεχνικό όνομα **Jessie J**, είναι Αγγλίδα τραγουδίστρια και τραγουδοποιός. Γεννημένη και μεγαλωμένη στο Λονδίνο, ξεκίνησε την καριέρα της σε ηλικία 11 ετών, με έναν ρόλο στο μιούζικαλ του West End *[[Whistle Down the Wind (1996 musical)|Whistle Down the Wind]]*. Φοίτησε στο BRIT School προτού υπογράψει συμβόλαιο με την Gut Records και προχωρήσει σε συμφωνία με την Sony/ATV Music Publishing.

Μετά την υπογραφή συμβολαίου με την Republic Records, η Jessie J απέκτησε φήμη μετά την κυκλοφορία του πρώτου της single "Do It Like a Dude". Το επόμενο single "Price Tag" κατέκτησε την πρώτη θέση στα charts σε δεκαεννιά χώρες συμπεριλαμβανομένου του Ηνωμένου Βασιλείου και ακολούθησε η κυκλοφορία του πρώτου της δίσκου, *[[Who You Are (Jessie J album)|Who You Are]]* (2011), που κατέκτησε την δεύτερη θέση στο Ηνωμένο Βασίλειο. Άλλα γνωστά singles της από τον δίσκο θεωρούνται τα "Nobody's Perfect", "Who You Are", "Domino" και "Laserlight", που μπήκαν όλα μέσα στις δέκα πρώτες θέσεις στα UK Singles Chart, κάνοντας την Jessie J την πρώτη Βρετανίδα καλλιτέχνη που να έχει έξι singles στο top10 από τον ίδιο δίσκο. Το "Domino" απέκτησε επιπλέον διεθνή φήμη καθώς κατλεκτησε την έκτη θέση στο ''Billboard'' Hot 100 των ΗΠΑ και έγινε το δεύτερο single που κατέκτησε την πρώτη θέση στο ΗΒ. Τον Ιούνιο 2012, η Jessie J συμμετείχε στο Diamond Jubilee Concert της βασίλισσας Ελισάβετ έξω από το Παλάτι του Μπάκινγχαμ καθώς και στην τελετή λήξης των Θερινών ΟΑ 2012 στο Λονδίνο, στις 12 Αυγούστου.

Ο δεύτερος δίσκος της *[[Alive (Jessie J album)|Alive]]* (2013) μπήκε στο top five των UK Albums Chart αι συμπεριέλαβε τα singles "Wild" και "It's My Party", που εισήλθαν στο top5 των βρετανικών charts. Η κυκλοφορία του τρίτου δίσκου της *[[Sweet Talker (Jessie J album)|Sweet Talker]]* (2014) προηγήθηκε από την κυκλοφορία του single "Bang Bang" που έγινε #1 στο Ηνωμένο Βασίλειο και έγινε πλατινένιο σε αρκετές χώρες παγκοσμίως. Ο δίσκος μπήκε στο top five στο Ηνωμένο Βασίλειο και στην δέκατη θέση στο US ''Billboard'' 200, ο δίσκος με την μεγαλύτερη κατάταξη στις ΗΠΑ. Τον Ιανουάριο 2015, η Jessie J είχε πουλήσει πάνω από 20 εκατομμύρια singles και 3 εκατομμύρια δίσκους παγκοσμίως.

## Δισκογραφία
* *[[Who You Are (Jessie J album)|Who You Are]]* (2011)
* *[[Alive (Jessie J album)|Alive]]* (2013)
* *[[Sweet Talker (Jessie J album)|Sweet Talker]]* (2014)
* *[[R.O.S.E.]]* (2018)
* *[[This Christmas Day (album)|This Christmas Day]]* (2018)

## Φιλμογραφία

## Περιοδείες

### Κύρια τραγουδίστρια
* Heartbeat Tour (2011–2012)
* Alive Tour (2013)
* Sweet Talker Tour (2015)
* R.O.S.E Tour (2017–2018)

### Εναρκτήριο σόου
* Girls Aloud Tangled Up Tour (2008)
*Chris Brown Fan Appreciation Tour (2009)

### Ειδική εμφάνιση
* The Jingle Ball Tour (December 2014)

## Παραπομπές


## Εξωτερικοί σύνδεσμοι

*

Κατηγορία:Αγγλίδες τραγουδίστριες
Κατηγορία:Άγγλοι στιχουργοί
Βερνάρδος ΣΤ΄ του Αρμανιάκ

Ο **Βερνάρδος ΣΤ΄ **, γαλλ.: *Bernard VI d'Armagnac*, (π. 1270 - 1319) από τον Οίκο του Αρμανιάκ, ήταν κόμης του Αρμανιάκ και του Φρεζανσάκ.

## Βιογραφία
Ήταν γιος του Γεράρδου ΣΤ΄ κόμη του Aρμανιάκ και της Mατέ ντε Μπεάρν, κόρης του Γκαστόν ΣΤ΄ υποκόμη του Μπεάρν.

### Στην υπηρεσία του βασιλιά της Γαλλίας
Το 1302 ο Βερνάρδος ΣΤ΄ πολέμησε στην Ιταλία υπό την ηγεσία του Καρόλου κόμη του Βαλουά. Στη συνέχεια συμμετείχε σε όλες τις εκστρατείες στη Φλάνδρα, που διηύθυνε ο Φίλιππος Δ΄ της Γαλλίας και ο γιος του Λουδοβίκος (Ι΄) (στα 1303, 1304, 1313 και 1315). Στη συνέχεια υπηρέτησε ως επικεφαλής μεγάλων αποσπασμάτων τού βασιλικού στρατού. Συνέβαλε ιδιαίτερα στη νίκη του Mονζ-αν-Αλαρκόν στις 18 Αυγούστου 1304, με 400 ένοπλους και χιλιάδες φρουρούς πεζούς. Αυτή η στρατιωτική δραστηριότητα ήταν πολύ δαπανηρή και εξάντλησε τα οικονομικά του, έτσι ο Βερνάρδος ΣΤ΄ υποχρεώθηκε να δανειστεί 2.500 χρυσά φλωρίνια για την κηδεία της συζύγου του.

### Σύγκρουση με τον Οίκο της Φουά
Μετά το τέλος του πάππου του Γκαστόν Ζ΄ υποκόμη του Μπεάρν, διατήρησε έναν μακρύ πόλεμο εναντίον των κομήτων της Φουά, έπειτα από τη μεταξύ τους φιλονικία για τη διαθήκη. Αυτή ευνοούσε τον κόμη της Φουά και ο Βερνάρδος ΣΤ΄ αρνήθηκε τη νομιμότητά της. Η σύγκρουση κλιμακώθηκε σε έναν ακήρυκτο πόλεμο μεταξύ των Οίκων της Φουά και του Aρμανιάκ, ο οποίος διεξήχθη κατά τη διάρκεια σχεδόν όλου του 14ου αι.

## Οικογένεια
Νυμφεύτηκε για πρώτη φορά την Iσαβέλλα ντ'Αλμπρέ (περ. 1275 - 1 Δεκεμβρίου 1294), κόρη του Bερνάρδου Εζύ Δ΄ κυρίου του Αλμπρέ και της Ιωάννας του Λουζινιάν. Λόγω αυτού του γάμου, ο Bερνάρδος ΣΤ΄ έφερε τον τίτλο του κυρίου του Αλμπρέ μεταξύ των ετών 1280 και 1294.

Το 1298 ο Βερνάρδος ΣΤ΄ νυμφεύτηκε τη Σεσίλια ντε Ροντέζ, κόρη και κληρονόμο του Ερρίκου Β΄ κόμη του Ροντέζ. Τα παιδιά που γεννήθηκαν από τον δεύτερο αυτόν γάμο, ήταν:
* Ιωάννης Α΄ 1305-1373, κόμης του Αρμανιάκ, Φεζενσάκ & Ροντέζ.
* Mατέ απεβ. 1364, παντρεύτηκε το 1321 με τον Bερνάρδο Εζύ Δ΄ κύριο του Αλμπρέ.
* Ισαβέλλα, κυρία του Μπεράς.

Από μία μη νόμιμη σχέση είχε ένα φυσικό τέκνο:
* (νόθος) Ιωάννης, ο *νόθος του Αρμανιάκ*, που ονομάστηκε *la Guerre* (ο Πόλεμος) , συμμετείχε σε πολέμους στη Γασκώνη. Συνελήφθη από τους άνδρες του βασιλιά και στη συνέχεια απελευθερώθηκε, αφού υποσχέθηκε να είναι πιστός υπήκοος στον βασιλιά. Έτσι άφησε τα όπλα, σταδιοδρόμησε στην Εκκλησία, έγινε πατριάρχης της Αλεξάνδρειας και στη συνέχεια ανέλαβε τη διοίκηση της επισκοπής του Ροντέζ το 1376.

## Σημειώσεις

## Βιβλιογραφικές αναφορές
* *Αρχεία historiques de la Gascogne*, Ed. Société historique de Gascogne, Cocharaux Frères Imprimeur, 1887.

Κατηγορία:Γάλλοι ευγενείς του Μεσαίωνα
Ερρίκος Δ΄ του Μπαρ

Ο **Ερρίκος Δ΄ **, γαλλ.: Henry IV de Bar (π. 1315–1344) από τον Οίκο του Μονμπελιάρ, ήταν κόμης του Μπαρ από το 1336 έως το 1344. 

## Βιογραφία
Ήταν ο γιος του Εδουάρδου Α΄ κόμη του Μπαρ και της Μαρίας της Βουργουνδίας, κόρης του Ροβέρτου Β΄ δούκα της Βουργουνδίας.  Η θεία του Ιωάννα του Μπαρ κόμισσα του Σάρεϋ, κυβερνούσε το Μπαρ στο όνομά του κατά την ανηλικότητά του.

## Οικογένεια
Νυμφεύτηκε τη Γιολάντα των Νταμπιέρ (απεβ. το 1395) , κόρη του Ροβέρτου κόμη του Μαρλ (γιου του Ροβέρτου Γ΄ κόμη της Φλάνδρας). Είχε τέκνα:
* Εδουάρδος Β΄ π.1340-1352, κόμης του Μπαρ έπειτα από το τέλος τού πατέρα του , απεβ. 12 ετών.
* Ροβέρτος 1344-1411, κόμης του Μπαρ έπειτα από το τέλος του αδελφού του .

## Σημειώσεις

## Βιβλιογραφικές αναφορές
* 

## Πηγές
* (in French) Georges Poull, *La Maison souveraine et ducale de Bar*, 1994

Κατηγορία:Οίκος του Μονμπελιάρ
Τσάρλι Μπέικερ

Ο **Τσαρλς Ντουάν Μπέικερ τζούνιορ** (αγγλικά: *Charles "Charlie" Duane Baker Jr.*, 13 Νοεμβρίου 1956), είναι Αμερικανός πολιτικός και επιχειρηματίας, που υπηρέτησε ως 72ος Κυβερνήτης της Μασαχουσέτης από το 2015 έως το 2023. Είναι μέλος του Ρεπουμπλικανικό Κόμματος. Προηγουμένως, ήταν CEO της ΜΚΟ "Harvard Pilgrim Health Care" (1999-2009). 

Επίσης, έχει υπηρετήσει ως Υπουργός και Διοίκησης της Μασαχουσέτης (1994-1998), καθώς και ως Υπουργός Υγείας και Υπηρεσιών της Μασσαχουσέτης (1992-1994).

Σύμφωνα με δημοσκοπήσεις, μεταξύ του 2015 και 2023 θεωρούνταν ο πιο δημοφιλής Κυβερνήτης στις ΗΠΑ. 

## Παραπομπές


Κατηγορία:Κυβερνήτες της Μασαχουσέτης
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί επιχειρηματίες
__ΕΥΡΕΤΗΡΙΟ__
Γουλιέλμος Η΄ του Μονπελιέ

Ο **Γουλιέλμος Η΄** (γαλλ.: *Guillaume VIII de Montpellier*, οσιτανικά: *Guilhem VIII*, απεβ. 1202) από τον Οίκο του Μονπελιέ, ήταν κύριος του Moνπελιέ.

## Βιογραφία
Ήταν γιος του Γουλιέλμου Ζ΄ κυρίου του Μονπελιέ και της Ματθίλδης της Βουργουνδίας, κόρης του Ούγου Β΄ δούκα της Βουργουνδίας.

Από τον πρώτο του γάμο με την Ευδοκία Κομνηνή είχε μία κόρη. Για να αποκτήσει διάδοχο, την χώρισε και έκανε άλλο γάμο με την Αγνή της Καστίλης. Όμως ο πάπας έκρινε ότι ο γάμος του Γουλιέλμου με την Αγνή ήταν παράνομος και η Μαρία έλαβε την πρότερη θέση της.

Ο Γουλιέλμος Η΄ ήταν προστάτης των τροβαδούρων. Ο Αρνώ ντε Μαρέιγ ήρθε στην Αυλή του, όταν είχε φύγει από την ακολουθία της Αζαλαΐδας της Τουλούζης και τουλάχιστον ένα από τα ποιήματα του Αρνώ απευθύνεται σε εκείνον.

## Οικογένεια
Νυμφεύτηκε την Ευδοκία Κομνηνή -μάλλον κόρη του Ισαακίου Κομνηνού-, εγγονή του Μανουήλ Α΄ Κομνηνού Αυτοκράτορα των Ρωμαίων. Είχαν μία κόρη:
* Μαρία 1182-1213, παντρεύτηκε πρώτα τον Ραϋμόνδο-Γοδεφρείδο υποκόμη της Μασσαλίας, μετά τον Βερνάρδο Δ΄ κόμη του Κομμένζ και έπειτα τον Πέτρο Β΄ του Οίκου της Βαρκελώνης βασιλιά της Αραγωνίας.
** Ιάκωβος Α΄ της Αραγωνίας 1208-1276, βασιλιάς της Αραγωνίας.

Ελλείψει άρρενα κληρονόμου, ο Γουλιέλμος διαζεύχθηκε την Ευδοκία, στέλνοντάς την σε ένα μοναστήρι στην Αριάνε. Κατόπιν ο Γουλιέλμος Η΄ έκανε δεύτερο γάμο, με την Aγνή της Καστίλης, και είχε τέκνα:
* Γουλιέλμος Θ΄ άκμασε 1202-1204, κύριος του Μονπελιέ.
* Αϋμάρντ, απεβ.1199.
* Μπεργκούνιο.
* Μπερνάτ Γουίλιαμ.
* Τορτοσέτα.

## Παραπομπές


## Πηγές
* 

Κατηγορία:Γάλλοι του 13ου αιώνα
Μέθοδος σκληρότητας Τζάνκα

Η **μέθοδος σκληρότητας Τζάνκα** (αγγλ. *Janka test*), η οποία καθιερώθηκε από τον Αυστριακό Γκάμπριελ Τζάνκα (1864–1932) και χρησιμοποιείται για τη μέτρηση της σκληρότητας του ξύλου. Μ' αυτήν υπολογίζεται η δύναμη (φορτίο), σε Νιούτον (N), που απαιτείται, ώστε μία ανοξείδωτη ατσάλινη σφαίρα (διαμέτρου ακριβώς 11,28 χιλ.) να εισχωρήσει κατά το ήμισυ της διαμέτρου της μέσα στη μάζα ενός δοκιμίου ξύλου. Το δοκίμιο ευρίσκεται σε κατάσταση ξηρή στον αέρα (υγρασία 12%) και έχει ρόζους.

Τυπική χρήση αυτής της μεθόδου υπάρχει συνήθως σε παρκέτα, αθλητικά δάπεδα, δάπεδα διαφορετικών χρήσεων, εξωτερικά δάπεδα τύπου ντεκ *(deck)* στα οποία η σκληρότητα παίζει καθοριστικό ρόλο. Για να μετρηθεί ένα δοκίμιο με αυτή τη μέθοδο, θα πρέπει να έχει πάχος περίπου 6–8 χιλιοστόμετρα, βάσει του Αμερικανικού προτύπου ASTM D1037.

Η σκληρότητα επηρεάζεται από την κατεύθυνση των ινών του ξύλου. Όταν η μέθοδος αυτή μετράει τη σκληρότητα του ξύλου κάθετα στις ίνες του, δηλ. σε κατεύθυνση είτε ακτινική είτε εφαπτομενική, τότε ονομάζεται ***πλευρική σκληρότητα*** (*αγγλ.* side hardness). Σπάνια μετριέται και η σκληρότητα στην εγκάρσια τομή του ξύλου (βλ. σόκορο). Η σκληρότητα πλευρικά μπορεί, ανάλογα, να ονομάζεται είτε *ακτινική σκληρότητα* είτε *εφαπτομενική σκληρότητα*, αν και η διαφορά των δύο είναι εντελώς ασήμαντη και πολύ συχνά παραβλέπεται.

Τα αποτελέσματα της μεθόδου Τζάνκα, λόγω σύγχυσης σε πολλές των περιπτώσεων, δύναται να εκφράζονται (σε Φορτίο) με διαφορετικό τρόπο, λ.χ. στις Ηνωμένες Πολιτείες Αμερικής η μονάδα είναι lbf, στη Σουηδία είναι πάντα σε kgf, ενώ στην Αυστραλία, η μονάδα είναι είτε N, είτε kN.

Παρακάτω παρουσιάζονται τιμές σκληρότητας Τζάνκα για πολλά διαφορετικά είδη ξυλείας, οι οποίες μετρήθηκαν εργαστηριακά με βάση το πρότυπο ASTM 1037-12. Οι κατωτέρω τιμές δεν είναι απόλυτες, είναι γενικότερα «μέσες τιμές», και είναι συγκριτικές μεταξύ των διαφόρων ειδών. 

## Τιμές της πλευρικής σκληρότητας

## Παραπομπές


## Εξωτερικοί σύνδεσμοι
*Janka Hardness Scale For Wood – Side Hardness Chart of Some Woods
*USDA – Wood Handbook – Wood as an Engineering Material 
*USDA – Janka Hardness Using Nonstandard Specimens 

Κατηγορία:Ξύλο
Κατηγορία:Ξυλουργική
Κατηγορία:Επιστήμη υλικών
Δαρμένη Ροδόπης

Η **Δαρμένη** είναι πεδινό χωριό της Θράκης στην Περιφερειακή Ενότητα Ροδόπης.

## Γενικά στοιχεία
Η Δαρμένη βρίσκεται σε υψόμετρο 120 μέτρα ενώ απέχει 8 χλμ. Α.-ΒΑ. από την Φιλλύρα (έδρα του δήμου) και 30 χλμ. Α. από την Κομοτηνή. Στη δυτική πλευρά του περνάει ο ομώνυμος χείμαρρος ενώ στα ανατολικά ο χείμαρρος της Ραγάδας οι οποίοι ενώνονται νοτιότερα μεταξύ τους και καταλήγουν στον Λισσό ποταμό. Η Δαρμένη οφείλει το όνομά της στους νερόμυλους που παλιότερα υπήρχαν και από τους οποίους μόνο ένας σώζεται που όμως δεν λειτουργεί, ενώ οι μουσουλμάνοι κάτοικοί της, κυρίως αγρότες, ασχολούνται ιδιαίτερα και με τη μελισσοκομία. Ως ξεχωριστός οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Δοκού. Σύμφωνα με το Πρόγραμμα «Καλλικράτης» αποτελεί την τοπική κοινότητα Δαρμένης που υπάγεται στη δημοτική κοινότητα Αρριανών του Δήμου Αρριανών και σύμφωνα με την απογραφή του 2021 έχει πληθυσμό 276 κατοίκους.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Ήβος Ρήγας

Ο **Ήβος Ρήγας**, αναφέρεται και Ίβος ή Ύβος, ήταν έλληνας αγωνιστής του 1821, και πολιτικός.

Γεννημένος στα Αμπελάκια Θεσσαλίας ανάμεσα στα 1780-1790, μυήθηκε το 1819 στη Φιλική Εταιρεία, μόνο ο Φωτάκος αναφέρει ότι ήταν μυημένος νωρίτερα και ότι στάλθηκε απεσταλμένος στην Πελοπόννησο το 1817 για να μυήσει κι άλλα μέλη.

Τις πρώτες μέρες της επανάστασης βρέθηκε στην Πάτρα όπου στάλθηκε τότε από τον Ιωάννη Παπαρρηγόπουλο στη Ζάκυνθο και στους εκεί φιλικούς για να μαζέψει χρήματα για τη συνέχιση του αγώνα στην Αρκανανία, κατάφερε και μάζεψε 3000 τάλαρα. Αναφέρεται ξανά η συμμετοχή του σε αποστολή προς τα Επτάνησα να ζητήσει ναυτική βοήθεια για την πολιορκία των φρουρίων της Πελοποννήσου. Συνόδεψε τον Παπαφλέσσα στη Σμύρνη για αναζήτηση πολεμοφοδίων για τον αγώνα.

Την ίδια περίοδο, το 1821, ήταν πρόεδρος της Εφορίας του Μεσολογγίου, διορισμένος από τον προσωπικό του φίλο Δημήτριο Υψηλάντη. Με τη δημιουργία του Οργανισμού της Δυτικής Χέρσου Ελλάδος έγινε Υπουργός πολέμου του εν λόγω οργανισμού.

Διετέλεσε έπαρχος Άνδρου από το 1824, όπου και πέθανε ξαφνικά τον Αύγουστο του 1825.

## Παραπομπές


Κατηγορία:Αγωνιστές του 1821
Κατηγορία:Έλληνες πολιτικοί
Κατηγορία:Έλληνες μέλη της Φιλικής Εταιρείας
Κατηγορία:Έλληνες έπαρχοι
Φόρμουλα Μπέικερ – Κάμπελ – Χάουσντορφ

Στα μαθηματικά, η φόρμουλα **Μπέικερ – Κάμπελ – Χάουσντορφ** είναι η λύση για Z στην εξίσωση

: e^X e^Y=e^Z

για πιθανώς μη αντιμεταθετικό  και  στην άλγεβρα Λι  μιας ομάδας Λι . Υπάρχουν διάφοροι τρόποι γραφής του τύπου, αλλά όλοι τελικά δίνουν μια έκφραση για Z με Λι αλγεβρικούς όρους, δηλαδή ως σειρά (όχι απαραίτητα συγκλίνουσα) στο X και Y και επαναλαμβάνοντας τους μεταγωγείς τους. Οι πρώτοι όροι αυτής της σειράς είναι:

: Z = X+Y+\frac{1}{2}[X,Y]+\frac{1}{12}[X,[X,Y]] - \frac{1}{12}[Y,[X,Y]]+\cdots\,,

που " \cdots " υποδηλώνει όρους που περιλαμβάνουν υψηλότερους μεταγωγείς του X και Y . Αν X και Y είναι αρκετά μικρά στοιχεία της άλγεβρας Λι \mathfrak g μιας ομάδας Λι G, η σειρά είναι συγκλίνουσα. Εν τω μεταξύ, κάθε στοιχείο g αρκετά κοντά στην ταυτότητα του G μπορεί να εκφραστεί ως g=e^X για ένα μικρό X σε \mathfrak g . Έτσι, μπορούμε να πούμε ότι *κοντά στην ταυτότητα* ο πολλαπλασιασμός της ομάδας G - γραμμένος ως e^Xe^Y=e^Z - μπορεί να εκφραστεί με καθαρά αλγεβρικούς όρους Λι. 

Αν X και Y είναι αρκετά μικρά n\times n πίνακες, τότε Z μπορεί να υπολογιστεί ως ο λογάριθμος του e^Xe^Y, όπου τα εκθετικά και ο λογάριθμος μπορούν να υπολογιστούν ως σειρές ισχύος. 

Οι σύγχρονες εκθέσεις του τύπου μπορούν να βρεθούν, μεταξύ άλλων, στα βιβλία των Ρόσμαν  και Χαλ. 

## Παραπομπές


Κατηγορία:Συνδυαστική
Κατηγορία:Μαθηματική φυσική
Κατηγορία:Ομάδες Λι
Κατηγορία:Σελίδες με μη επιθεωρημένες μεταφράσεις
Κόμμα Πειρατών Λουξεμβούργου

Το **Κόμμα Πειρατών Λουξεμβούργου** (λουξ. *Piratepartei Lëtzebuerg*, γερμ. *Piratenpartei Luxemburg*, γαλλ. Parti pirate du Luxembourg) είναι ένα πολιτικό κόμμα του Λουξεμβούργου. Η ιδεολογία του κόμματος βασίζεται στην ιδεολογία του Κόμματος Πειρατών Σουηδίας. Υποστηρίζει την προστασία των προσωπικών δεδομένων και της ιδιωτικότητας για τα φυσικά πρόσωπα, τη μεγαλύτερη διαφάνεια της κυβέρνησης, την ελευθερία της πληροφορίας και τη δωρεάν εκπαίδευση. Πέραν όλων αυτών, υποστηρίζει την πλήρη μεταρρύθμιση των νόμων για τα πνευματικά δικαιώματα και τις ευρεσιτεχνίες, ενώ αντιτίθεται σε κάθε μορφής λογοκρισία. Βασική αρχή του κόμματος είναι η Δημοκρατία Βάσης, η οποία δίνει τη δυνατότητα σε κάθε μέλος του κόμματος να διαμορφώσει τις θέσεις του κόμματος. Όπως και τα περισσότερα κόμματα του Λουξεμβούργου, έτσι και το Κόμμα Πειρατών Λουξεμβούργου είναι έντονα φιλοευρωπαϊκό. Είναι μέλος της Πειρατικής Διεθνούς, στην οποία συμμετέχουν όλα τα κόμματα πειρατών που δραστηριοποιούνται διεθνώς.

Το κόμμα ιδρύθηκε στις 4 Οκτωβρίου 2009 στην Πόλη του Λουξεμβούργου.

## Εκλογικά αποτελέσματα

## Παραπομπές


Κατηγορία:Πολιτικά κόμματα του Λουξεμβούργου
Λουξεμβουργο
Δείκτης απήχησης

**Δείκτης απήχησης** (αγγλ. *Impact factor*), ή συντομογραφικά IF ή JIF (*journal impact factor*) ενός επιστημονικού περιοδικού, είναι ο βασικός *δείκτης επιστημομετρίας* -που δημοσιεύεται από την εταιρεία Clarivate- ο οποίος αντανακλά τον μέσο αριθμό αναφορών που λαμβάνουν όλα τα επιστημονικά άρθρα του περιοδικού σε ετήσια βάση.

Πολλές φορές ο δείκτης αυτός χρησιμοποιείται σαν ένα στατιστικό δεδομένο για να δείξει τη σχετική σπουδαιότητα ενός επιστημονικού περιοδικού σε ένα συγκεκριμένο ερευνητικό αντικείμενο. Τα περιοδικά που κατέχουν υψηλότερο IF θεωρούνται ως μεγαλύτερης επιστημονικής αξίας, ή λαμβάνουν μεγαλύτερη επιστημονική αναγνωρισιμότητα εξαιτίας της υψηλότερης απήχησής τους, σε σύγκριση με συναφή περιοδικά αλλά με χαμηλότερο δείκτη. 

Γενικά, δείκτες απήχησης μεγαλύτεροι του 3,0 θεωρούνται ως πολύ καλοί, υψηλότεροι κατά πολύ του μέσου όρου που είναι συνήθως το 1,0. Λίγα περιοδικά, με δείκτη μεγαλύτερο του 10,0, θεωρούνται ως πολύ υψηλής στάθμης με εξαιρετικά υψηλό δείκτη απήχησης.

## Ιστορική αναδρομή
Ο δείκτης απήχησης αναπτύχθηκε αρχικά και στοιχειοθετήθηκε από τον καθηγητή **[[Γιουτζίν Γκάρφιλντ]]**, πρωτεργάτη και δημιουργό του ινστιτούτου ISI (Institute for Scientific Information). Οι πρώτες μετρήσεις του δείκτη έγιναν το έτος 1975 για εκείνα τα επιστημονικά περιοδικά που ήταν, τότε, καταχωρισμένα στα λεγόμενα *Journal Citation Reports* (JCR). Το 1992, το ινστιτούτο ISI εξαγοράστηκε από την εταιρεία Thomson Scientific & Healthcare και έκτοτε καθιερώθηκε με την επωνυμία Thomson ISI. Το έτος 2018, η Thomson ISI εξαγοράστηκε από την Onex Corporation και την Baring Private Equity Asia, οι οποίες ονομάστηκαν ως εταιρεία **Clarivate** η οποία πλέον σε ετήσια βάση εκδίδει το δείκτη απήχησης IF για κάθε έγκριτο επιστημονικό περιοδικό.

## Υπολογισμός
Σε ένα συγκεκριμένο έτος y, ο 2-ετών δείκτης απήχησης ενός περιοδικού, είναι αποτέλεσμα του *λόγου* του συνολικού αριθμού αναφορών που έγιναν το συγκεκριμένο έτος y, για το κάθε δημοσιευμένο άρθρο από το προηγούμενο, y-1 έτος και το αμέσως προηγούμενο, y-2 έτος, σε παγκόσμια κλίμακα, δηλ. αναλυτικά:
: \text{IF}_{y} = {\text{Αναφορές}_{y} \over \text{Δημοσιεύσεις}_{y-1} + \text{Δημοσιεύσεις}_{y-2} }

Παραδείγματος χάρη, το έτος 2017 το περιοδικό **Nature** είχε δείκτη απήχησης 41,577:

: \text{IF}_{2017} = {\text{Αναφορές}_{2017} \over \text{Δημοσιεύσεις}_{2016} + \text{Δημοσιεύσεις}_{2015} } = {74090 \over 880 + 902 } = 41.577

Αυτό σημαίνει ότι, κατά μέσο όρο, κάθε άρθρο του Nature που δημοσιεύτηκε είτε το 2015 είτε το 2016, έλαβε συνολικά 42 περίπου αναφορές το έτος 2017. Σημειώνεται ότι ο δείκτης για το έτος 2017 ανακοινώνεται το επόμενο έτος, δηλ. το 2018, αφού πρώτα υπολογιστούν όλα τα στοιχεία γι' όλες τις δημοσιευμένες εργασίες. Ως εργασίες *(papers)* θεωρούνται τα πρωτότυπα ερευνητικά άρθρα, τα άρθρα ανασκόπησης (reviews) και τα άρθρα από πρακτικά συνεδρίων που δημοσιεύτηκαν στη βάση δεδομένων που λέγεται **Web of Science** (WoS). Οι διορθώσεις, οι ανακοινώσεις των εκδοτών, οι σημειώσεις, και οι συζητήσεις δεν λαμβάνονται υπόψη για τον υπολογισμό του δείκτη IF.

## Παραπομπές


*
Ελεονώρα της Αραγωνίας (1346-1405)

μικρογραφία|200px|Η προτομή της Ελεονώρας από το ταφικό μνημείο της.
Η **Ελεονώρα**, ιταλ.: Eleonora d'Aragona (1346-1405) από τον Οίκο της Βαρκελώνης-Σικελίας ήταν κόρη του δούκα του Ραντάτσο, Αθηνών και Νέων Πατρών και με τον γάμο της έγινε κόμισσα της Καλταμπελότα.

## Βιογραφία
Ήταν κόρη του Ιωάννη πρίγκιπα της Σικελίας, δούκα του Ραντάτσο, των Αθηνών και των Νέων Πατρών και της Τσεζάρεα Λάντσια, μεγαλύτερης κόρης του Πέτρου κόμη της Καλτανισέτα.

Απεβίωσε στη Τζουλιάνα της Σικελίας και η προτομή του ταφικού μνημείου της βρίσκεται τώρα στην Επαρχιακή Πινακοθήκη του Παλάτσο Αμπατέλις στο Παλέρμο.

## Οικογένεια
Παντρεύτηκε τον Γκουιλλέν δε Περάλτα, κόμη της Καλταμπελότα (σικελικά: Cataviddotta), μίας πόλης στην επαρχία του Aγκριτζέντο στη Σικελία. Η πόλη βρίσκεται περίπου 60 χλμ. νότια του Παλέρμο και περίπου 45 χλμ. βορειοδυτικά από Αγκριτζέντο.

## Πρόγονοι


## Πηγές
* 

Κατηγορία:Οίκος της Αραγωνίας
Γκοτζίλα ΙΙ: Ο Βασιλιάς των Τεράτων

Το **Γκοτζίλα ΙΙ: Ο βασιλιάς των τεράτων** (αγγλικά: *Godzilla: King of the Monsters*) είναι μια κινηματογραφική ταινία του 2019 σε σκηνοθεσία του Μάικλ Ντόχερτι ενώ το σενάριο το έγραψε ο Μάικλ Ντόχερτι μαζί με τον Ζακ Σίλντς. Είναι μια συνέχεια του Godzilla (2014) καθώς και η 35η ταινία στο franchise του Godzilla. Επίσης, η συγκεκριμένη ταινία είναι το τρίτο έργο στο MonsterVerse της Legendary καθώς και η τρίτη ταινία Godzilla που γυρίστηκε εξ ολοκλήρου από ένα στούντιο του Χόλιγουντ. Η ταινία είναι αφιερωμένη στον εκτελεστικό παραγωγό Yoshimitsu Banno και στον πρώτο ηθοποιό που υποδύθηκε τον Godzilla, τον Haruo Nakajima, οι οποίοι πέθαναν το 2017.

Στην ταινία πρωταγωνιστούν οι Κάιλ Τσάντλερ,  Βέρα Φαρμίγκα, Μίλι Μπόμπι Μπράουν, Μπράντλεϊ Γουίντφορντ, Σάλι Χόκινς, Τσαρλς Ντανς  , Τόμας Μίντλντιτς , Αίσα Χίντς, Ο΄Σί Τζάκσον Τζ., Ντείβιντ Στραθαίρν ,Κεν Γουατανάμπι και Ζανγκ Ζιγί. Στην ταινία, οι άνθρωποι πρέπει να βασιστούν στον Godzilla και τη Mothra προκειμένου να νικήσουν τον βασιλιά Ghidorah , ο οποίος έχει ξυπνήσει άλλους Τιτάνες για να καταστρέψει τον κόσμο. Η συνέχεια πήρε το πράσινο φως κατά τη διάρκεια του πρώτου Σαββατοκύριακου προβολής της προηγούμενης ταινίας Godzilla, με τον Gareth Edwards να αναμενόταν να επιστρέψει για να σκηνοθετήσει μια κινηματογραφική τριλογία. Ωστόσο, τον Μάιο του 2016, ο Γκάρεθ Έντουαρντς εγκατέλειψε το έργο. Τον Οκτώβριο του 2016, οι Dougherty και Shields προσλήφθηκαν για να ξαναγράψουν το σενάριο και τον Ιανουάριο του 2017, ο Μάικλ Ντόχερτι ανακοινώθηκε ως σκηνοθέτης της ταινίας. Τα κύρια γυρίσματα ξεκίνησαν τον Ιούνιο του 2017 στην Ατλάντα της Γεωργίας και ολοκληρώθηκαν τον Σεπτέμβριο του 2017.

Η ταινία κυκλοφόρησε στους κινηματογράφους στις 31 Μαΐου 2019. Έλαβε μικτές με αρνητικές κριτικές, με επαίνους για τα οπτικά εφέ, τις ακολουθίες δράσης, την κινηματογραφία και το μουσικό της σκορ, αλλά ο ρυθμός, ο τόνος, η πλοκή και οι χαρακτήρες της ταινίας επικρίθηκαν. Η ταινία δεν τα πήγε καλά στο box office,αφού απέφερε μόνο 386 εκατομμύρια δολάρια παγκοσμίως σε σχέση με τον προϋπολογισμό παραγωγής της ταινίας, που ήταν μεταξύ 170-200 εκατομμυρίων $ και το κόστος μάρκετινγκ, που ήταν μεταξύ 100-150 εκατομμυρίων $.  Μια συνέχεια, με τίτλο *[[Γκοτζίλα vs. Κονγκ]]*, κυκλοφόρησε στις 31 Μαρτίου 2021 και μια ακόμα με τίτλο *[[Γκοτζίλα x Κονγκ: Η Νέα Αυτοκρατορία]]* κυκλοφόρησε στις 29 Μαρτίου 2024.

## Σημειώσεις


## Παραπομπές

## Εξωτερικοί Σύνδεσμοι
* Επίσημη ιστοσελίδα
* Monarch Sciences website
* 

Κατηγορία:Ταινίες του 2019
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές ταινίες επιστημονικής φαντασίας
Κατηγορία:Godzilla (ταινίες)
Κατηγορία:Ιαπωνικές ταινίες
Κατηγορία:Ταινίες παραγωγής Warner Bros.
Κατηγορία:Αποκαλυπτικές ταινίες
Κατηγορία:Οικοτρομοκρατία στη μυθοπλασία
Κατηγορία:Ταινίες σχετικά με σχέσεις μητέρας–κόρης
Κατηγορία:MonsterVerse
Κατηγορία:Ταινίες 4DX
Κατηγορία:Ταινίες IMAX
Κατηγορία:Ταινίες σίκουελ
Κατηγορία:Ταινίες ScreenX
Κατηγορία:Ταινίες παραγωγής Legendary Pictures
Μικροαστική τάξη

Η **μικροαστική τάξη** (γαλλικά: *petite bourgeoisie*), είναι όρος, μεταφραστικό δάνειο, που αναφέρεται στην κοινωνική τάξη που αποτελείται από ημιαυτόνομα, εισοδηματικώς, φυσικά πρόσωπα των οποίων οι πολιτικοοικονομικές πεποιθήσεις σε περιόδους κοινωνικοοικονομικής σταθερότητας μιμούνται την αστική τάξη. Στα μέσα του 19ου αιώνα, ο Καρλ Μαρξ και άλλοι μαρξιστικοί θεωρητικοί χρησιμοποίησαν τον όρο αυτόν για να προσδιορίσουν το κοινωνικοοικονομικό στρώμα που αποτελείται από ελεύθερους επαγγελματίες, της εποχής εκείνης.

## Παραπομπές


Κατηγορία:Ορολογία της κοινωνιολογίας
Κατηγορία:Κοινωνικές τάξεις
Κατηγορία:Μπουρζουαζία
Γάλανθος του Έλβες

Ο **Γάλανθος του Έλβες**  (επιστ. ονομ. *Galanthus elwesii*), με κοινή ονομασία **σκουλαρίκι,** ανήκει στην οικογένεια Αμαρυλλιδοειδή (Amaryllidaceae). Στην Ελλάδα απαντούν συνολικά, περίπου 6 είδη του γένους *Galanthus*, δύο απ’ αυτά ενδημικά (*Galanthus ikariae*, *Galanthus samothracicus*).

## Ονομασία
Το όνομα του γένους οφείλεται στα λευκά σαν γάλα άνθη (*Galanthus*=γάλα + άνθος).  Αναφορικά με το είδος *Galanthus elwesii*, οφείλει το όνομα του στον Βρετανό βοτανικό Henry John Elwes (1846-1922) ο οποίος το ανακάλυψε για πρώτη φορά σε μια επίσκεψη του στην Τουρκία το 1874, αν και στη συνέχεια βρέθηκε ότι τα φυτά που ανακάλυψε, ανήκουν σε άλλο είδος (*Galanthus gracilis*). 

## Γεωγραφική κατανομή
Ο γάλανθος του Έλβες αποτελεί είδος της ΝΑ Ευρώπης, το οποίο στην Ελλάδα συναντάται κυρίως στο βόρειο-ανατολικό τμήμα της, καθώς και στα νησιά του ανατολικού Αιγαίου. Απαντά σε φυλλοβόλα και ανοιχτά δάση, σε υψόμετρο μεταξύ 300-1400μ. και ανθίζει από Φεβρουάριο μέχρι Απρίλιο. 

## Περιγραφή
Χαρακτηρίζεται από τα εσωτερικά μέρη του περιγωνίου (τέπαλα), μισού μήκους σε σχέση με τα εξωτερικά, με πλατιά σκουροπράσινη κηλίδα στο κατώτερο μέρος τους και μια στενή κηλίδα στο άκρο σε σχήμα «Λ».

## Πηγές
*Lafranchis T. & Sfikas G. 2001, Flowers of Greece (Vol. II).

*Strid A. 1980, Φυτά του Ολύμπου. Μουσείο Γουλανδρή Φυσικής Ιστορίας

## Εξωτερικοί σύνδεσμοι
*https://www.greekflora.gr/el/flowers/1236/Galanthus-elwesii

*http://portal.cybertaxonomy.org/flora-greece/cdm_dataportal/taxon/9a13fbc3-40bd-495f-8fe9-3750bce5442c

*http://euromed.luomus.fi/euromed_map.php?taxon=509431&size=medium

## Παραπομπές



Κατηγορία:Ελληνική χλωρίδα
Κατηγορία:Αμαρυλλιδοειδή
Ποτεντίλλα η μικρανθής

H **Ποτεντίλλα η μικρανθής** (*Potentilla micrantha*) ανήκει στην οικογένεια Rosaceae (Ροδοειδή) στην οποία ανήκουν επίσης η τριανταφυλλιά, ο βάτος, η φράουλα, η μηλιά, η κερασιά, η ροδακινιά, η αμυγδαλιά κ.ά. Το γένος Ποτεντίλλα χαρακτηρίζεται από την παρουσία επικαλυκίου με 5 λοβούς που εναλλάσσονται με τα σέπαλα. Στην Ελλάδα απαντούν 22 είδη μεταξύ αυτών 3 ενδημικά. H *Potentilla micrantha* εξαπλώνεται σχεδόν σ’ όλη την Ευρώπη, στην βορειοδυτική μεσογειακή περιοχή της Αφρικής και στην Μικρά Ασία. Κατανέμεται σ’ όλη την Ελλάδα σε ξέφωτα φυλλοβόλων δασών από 0-1500 μ. Τα φύλλα είναι τριμερή και ο ανθοφόρος βλαστός καλύπτεται από μακρές ρίχες. Τα άνθη έχουν λευκά ή πιο σπάνια ρόδινα πέταλα, ενώ ο κάλυκας είναι ροδοπόρφυρος στη βάση, γεγονός που την διακρίνει από την φράουλα (*Fragaria vesca*). Ανθίζει Ιανουάριο-Μάιο. 

## Εικόνες

Potentilla micrantha 2017-09-26 4838.jpg
Potentilla micrantha (5650812593).jpg
Rosaceae - Potentilla micrantha.JPG
Potentilla micrantha Sturm24.jpg


## Πηγές
*Lafranchis T. & Sfikas G. 2001, Flowers of Greece (Vol. I)

*Strid A. 1980, Φυτά του Ολύμπου. Μουσείο Γουλανδρή Φυσικής Ιστορίας

## Εξωτερικοί σύνδεσμοι
*https://www.greekflora.gr/el/flowers/1958/Potentilla-micrantha

*http://portal.cybertaxonomy.org/flora-greece/cdm_dataportal/taxon/9f9d5d22-0a67-44ab-b630-9c6cab37caea

*http://euromed.luomus.fi/euromed_map.php?taxon=453316&size=medium

## Παραπομπές



Κατηγορία:Ελληνική χλωρίδα
Κατηγορία:Χλωρίδα του Ολύμπου
Κατηγορία:Ροδοειδή
Θεόδωρος Βλάσσης

Ο **Θεόδωρος Βλάσσης** ή **Βλασσόπουλος** ήταν Φιλικός και πολιτικός της επανάστασης του 1821.

Ήταν γιος του κοτζαμπάση του Άργους, Χρήστου, ο ίδιος ήταν προεστός του Άργους, παντρεμένος με την Ασημίνα Γιαννακοπούλου και είχαν ένδεκα παιδιά.

Διετέλεσε πληρεξούσιος στην Α΄ Εθνοσυνέλευση Επιδαύρου και μίνιστρος δικαίου (υπουργός δικαιοσύνης) στο Εκτελεστικό του 1822.

## Παραπομπές


Κατηγορία:Έλληνες μέλη της Φιλικής Εταιρείας
Κατηγορία:Έλληνες υπουργοί Δικαιοσύνης
Κατηγορία:Αγωνιστές του 1821
Κατηγορία:Έλληνες πληρεξούσιοι
Ιβάνα Τραμπ

Η **Ιβάνα Μαρί Τραμπ**, το γένος Ζελνίτσκοβα (αγγλικά: *Ivana Marie Trump*, 20 Φεβρουαρίου 1949 – 14 Ιουλίου 2022) ήταν Τσέχα και Αμερικανίδα επιχειρηματίας, προσωπικότητα των μέσων ενημέρωσης, σχεδιάστρια μόδας, συγγραφέας και μοντέλο. 

Ζούσε στον Καναδά κατά τη δεκαετία του 1970 και έπειτα μετακόμισε στις Ηνωμένες Πολιτείες, όπου παντρεύτηκε τον Ντόναλντ Τραμπ το 1977. Διατηρούσε βασικές διευθυντικές θέσεις στον Οργανισμό Τραμπ ως αντιπρόεδρος του εσωτερικού σχεδιασμού, ως διευθύνουσα σύμβουλος και πρόεδρος του καζίνο Trump's Castle και ως διαχειρίστρια του Plaza Hotel. 

Το διαζύγιο της Ιβάνας από τον Ντόναλντ Τραμπ, που ολοκληρώθηκε το 1992, ήταν αντικείμενο ευρείας κάλυψης από τα μέσα ενημέρωσης στην δεκαετία του 1990. Μετά το διαζύγιο ανέπτυξε δικές της γραμμές ειδών ένδυσης, κοσμημάτων μόδας και προϊόντων ομορφιάς. Η Ιβάνα έγραφε μια συμβουλευτική στήλη για την Globe με τίτλο "Ask Ivana" (από το 1995 έως το 2010) και έχει γράψει διάφορα βιβλία φαντασίας, αυτοβοήθειας και μια αυτοβιογραφία.

Πέθανε από ανακοπή καρδιάς συνεπεία πτώσης στις 14 Ιουλίου 2022.

## Παραπομπές


## Εξωτερικοί σύνδεσμοι
* 

Κατηγορία:Γυναίκες αυτοβιογράφοι
Κατηγορία:Αμερικανοί επιχειρηματίες
Κατηγορία:Τσέχοι επιχειρηματίες
Κατηγορία:Αμερικανοί αυτοβιογράφοι
Κατηγορία:Πολιτογραφημένοι πολίτες των Ηνωμένων Πολιτειών